|  |  |
| --- | --- |
| **KAMBJA VALLAVALITSUS** |  |
| Korraldus | EELNÕU |
| **Isikliku kasutusõiguse seadmine Kambja valla kasuks** |   |

Altren Projekt OÜ on koostanud töö nr 24052 „Tartu maakond, Kambja vald, Räni alevik, Heina tänava sademeveetorustik“ ning Teede Kavand OÜ on koostanud töö nr 2418 „Tartumaa, Kambja vald, Räni alevik, Heina tänava teed ja tehnovõrgud“.

Projekteeritud sademeveetorustik läbib ka riigi omandis olevat 22128 Lemmatsi-Leilovi tee (registriosa nr 5732950, katastriüksuse tunnus 94901:005:0305) kinnistut. Lähtudes asjaõigusseaduse § 158 lõikest 1 on kinnisasja omanik kohustatud taluma oma kinnisasjal maapinnal, maapõues ning õhuruumis ehitatavaid tehnovõrke- või rajatisi (kütte-, veevarustus- või kanalisatsioonitorustikku, elektroonilise side või elektrivõrku, nõrkvoolu-, küttegaasi- või elektripaigaldist või surveseadmestikku ja nende teenindamiseks vajalikke ehitisi) kui need on teiste kinnisasjade eesmärgipäraseks kasutamiseks või majandamiseks vajalikud, nende ehitamine ei ole kinnisasja kasutamata võimalik või nende ehitamine teises kohas põhjustab ülemääraseid kulutusi. AÕS § 1581 lõike 3 kohaselt võib avalikes huvides vajaliku tehnovõrgu ja -rajatise talumiskohustuse seada muuhulgas kokkuleppe teel.

Transpordiameti on kooskõlastanud Altren Projekt OÜ koostatud töö nr 24052 „Tartu maakond, Kambja vald, Räni alevik, Heina tänava sademeveetorustik“ ning Teede Kavand OÜ on koostatud töö nr 2418 „Tartumaa, Kambja vald, Räni alevik, Heina tänava teed ja tehnovõrgud“ 03.12.2024.a. Kambja Vallavalitsus teavitas Transpordiametit isikliku kasutusõiguse seadmise alustamisest 22128 Lemmatsi-Leilovi tee kinnistule 26.02.2025 kirjaga nr 6-7/508 ja edastas kirja lisadena isikliku kasutusõiguse seadmise korralduse eelnõu ja PARI väljavõtte. Kinnistu omanik on ……….

Eeltoodu, asjaõigusseaduse § 641, § 225 ja § 226 ja Kambja Vallavolikogu 29.06.2022 määruse nr 15 „Vallavara valitsemise kord“ § 9 lõike 5 alusel annab Kambja Vallavalitsus korralduse:

1. Taotleda notariaalse isikliku kasutusõiguse seadmise lepingu ja asjaõiguslepingu sõlmimist Kambja valla kasuks Tartu maakonnas Kambja vallas Räni alevikus asuvale 22128 Lemmatsi-Leilovi tee (registriosa nr 5732950, katastriüksuse tunnus 94901:005:0305) katastriüksusele rajatavale sademeveetorustikule kasutamiseks, hooldamiseks, remontimiseks, asendamiseks ja muul viisil ekspluateerimiseks sademeveetorustiku talituse tagamiseks vastavalt korraldusele lisatud PARI väljavõttele.
2. Isiklik kasutusõigus seatakse järgmistel tingimustel:
	1. isiklik kasutusõigus seatakse rajatavale sademeveetorustikule, mille talumiskohustuse ala on torustiku kaitsevöönd, mis on torustiku telgjoonest mõlemale poole 2 m kaugusel;
	2. isikliku kasutusõiguse ala ruumikuju tunnusega 692520 on tähistatud käesolevale korraldusele lisatud PARI piiranguala väljavõttel punase joonega (PARI link: <https://pari.kataster.ee/magic-link/86b3619d-73f6-4360-aceb-f6e750c16a0f>);
	3. isikliku kasutusõiguse sisu on sademeveetorustiku omamine ja majandamine, remontimine, hooldamine, asendamine, kasutamine, lammutamine ja muul viisil ekspluateerimine torustiku talitluse tagamise eesmärgil;
	4. isiklik kasutusõigus seatakse tasuta ja tähtajatult;
	5. tehnorajatise igakordne omanik kohustub teavitama kinnistu omanikku plaanilistest ehitus- või remonditöödest ja taastama igat liiki hooldus- remondi- ja rekonstrueerimistööde lõpetamisels omal kulul tööde alustamisele eelnenud olukorra;
	6. Juhul kui isikliku kasutusõiguse ala ulatuses ei ole sätestatud maamaksu vabastust, on kinnisasja omanikul õigus nõuda isikliku kasutusõiguse teostajalt maamaksu tasumist proportsionaalselt koormatud alalga.
3. Kinnistu omanik kohustub:
	1. hoiduma igasugusest tegevusest, mis takistab tehnorajatise ja selle oluliste osde majandamist ja sihipärast kasutamist;
	2. kinnisasja omanik võib anda koormatavale alale muid kasutusõigusi, mis ei takista isikliku kasutusõiguse teostamist;
	3. Järgima kasutusõiguse alal seadustest ja muudest õigusaktidest tulenevaid kitsendusi ja nõudma seda ka isikutelt, kelle kasuks on seatud kinnistule piiratud asjaõigus või kellel on lepingust tulenev õigus kinnistu kasutamiseks või kinnistul tööde teostamiseks;
	4. Kinnistu igakordne omanik kohustub tagama kasutaja töötajale/esindajale kasutusõiguse ala kasutamise ööpäevaringselt ning samuti kohustub tagama kasutusõiguse alale juurdepääsu.
4. Isikliku kasutusõiguse koormamise notariaalselt tõestatud lepingu sõlmimisega seotud kulud (notaritasu, riigilõiv) kannab Kambja vald.
5. Anda volitused vallavanemale (edasivolitamise õigusega) käesoleva korralduse täitmiseks vajaliku notariaalse lepingu sõlmimiseks ja kinnistamisavalduse tegemiseks.
6. Korraldus jõustub teatavakstegemisel.

Korralduse peale võib esitada Kambja Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

|  |  |
| --- | --- |
| (allkirjastatud digitaalselt)Alar Arukuuskvallavanem | (allkirjastatud digitaalselt)Marina Lehismetsvallasekretär |

Lisad: PARI väljavõte